《题王瓛王圭母郭氏义节记》
元代·方回

老儒致聘女师儒，二十言归四十夫。
令弟阶庭骈两玉，贤郎门户俨双珠。
摽梅迨吉年虽浅，泛柏维仪志不逾。
冠帔笏袍相照映，称觞真可画成图。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。